Մեզ հետ զրույցում Մարինան ասաց, որ արդեն 3 օր է՝ ապրում են Էջմիածնում վարձակալած տանը. «Մեզ օգնեցին, գումար տրամադրեցին, տունը վարձակալել ենք Էջմիածնում: Մեկ ամսվա վճարը տված է, եթե գումարով օգնեն, կվճարենք երկրորդ ամսվա գումարը, մինչեւ տեսնենք ոնց կլինի: Հավաքված մնացած գումարով մի քիչ ուտելիքի խնդիր ենք լուծել: Կային մարդիկ, որ հագուստով են օգնել»,- ասաց երիտասարդ կինը՝ ընդգծելով, որ մինչ այդ Մասիվում վարձած բնակարանում են ապրել, սակայն ամուսնու՝ Էդուարդ Սրապյանի ձերբակալվելուց հետո իրենց հանել են տնից՝ վարձը չտալու պատճառով: